# Uradni list C 175A/17.

| | ISSN 1977-1045 |
| --- | --- |
| Uradni list
  Evropske unije | C 175A |
| | |
| Slovenska izdaja | Informacije in objave | Letnik 6617. maj 2023 |

ISSN 1977-1045

Uradni list

Evropske unije

C 175A

Slovenska izdaja

Informacije in objave

Letnik 6617. maj 2023

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska centralna banka |
| 2023/C 175 A/01 | Razpis prostega delovnega mesta – Predsednik Nadzornega odbora | 1 |

Vsebina

Stran

V   Objave

UPRAVNI POSTOPKI

Evropska centralna banka

2023/C 175 A/01

Razpis prostega delovnega mesta – Predsednik Nadzornega odbora

1

---

| SL | |
| --- | --- |

SL

---

V Objave

UPRAVNI POSTOPKI

Evropska centralna banka

| 17.5.2023 | SL | Uradni list Evropske unije | CA 175/1 |
| --- | --- | --- | --- |

17.5.2023

SL

Uradni list Evropske unije

CA 175/1

---

Razpis prostega delovnega mesta – Predsednik Nadzornega odbora

(2023/C 175 A/01)

1.   Uvod

Evropska centralna banka (ECB) išče primerno kandidatko ali kandidata, ki ima ugled in izkušnje s področja bančnih in finančnih zadev, za položaj predsednika Nadzornega odbora od 1. januarja 2024.

Z Uredbo Sveta (EU) št. 1024/2013 z dne 15. oktobra 2013 (1) (v nadaljnjem besedilu: uredba o EMN) so bile na ECB prenesene posebne naloge, ki se nanašajo na politike bonitetnega nadzora kreditnih institucij, in ustanovljen enotni mehanizem nadzora (EMN). EMN sestavljajo ECB in pristojni nacionalni organi držav članic, katerih valuta je euro, z možnostjo vzpostavitve tesnega sodelovanja s pristojnimi organi držav članic, katerih valuta ni euro. ECB je odgovorna za splošno delovanje EMN.

Načrtovanje in izvajanje nadzorniških nalog, ki so bile prenesene na ECB, izvaja Nadzorni odbor kot notranji organ ECB. Nadzorni odbor sestavljajo predsednik, podpredsednik, štirje predstavniki ECB in po en predstavnik pristojnega nacionalnega organa vsake države članice, ki sodeluje v EMN (v nadaljnjem besedilu: sodelujoča država članica). Kadar pristojni organ ni centralna banka, se lahko član Nadzornega odbora odloči, da ga spremlja predstavnik centralne banke države članice. Nadzorni odbor je izmed svojih članov izbral usmerjevalni odbor v bolj omejeni sestavi, ki podpira njegove dejavnosti, vključno s pripravami na seje Nadzornega odbora. Usmerjevalni odbor sestavlja osem članov, vključno s predsednikom in podpredsednikom Nadzornega odbora in enim predstavnikom ECB. Vsi člani Nadzornega odbora delujejo v interesu Unije kot celote.

V postopku izbora in imenovanja se bodo upoštevala načela uravnotežene zastopanosti obeh spolov, izkušnje in usposobljenost.

ECB bo o poteku postopka v skladu z medinstitucionalnim sporazumom z Evropskim parlamentom z dne 6. novembra 2013 in memorandumom o soglasju s Svetom Evropske unije (Svet EU) z dne 11. decembra 2013 obveščala Evropski parlament in Svet EU.

2.   Naloge

V skladu z uredbo o EMN ter brez poseganja v druge naloge, za katere Svet ECB sklene pooblastiti predsednika in podpredsednika Nadzornega odbora, je predsednik odgovoren za opravljanje naslednjih posebnih nalog:

| — | predsedovanje Nadzornemu odboru; |
| --- | --- |

—

predsedovanje Nadzornemu odboru;

| — | predsedovanje usmerjevalnemu odboru Nadzornega odbora; |
| --- | --- |

—

predsedovanje usmerjevalnemu odboru Nadzornega odbora;

| — | javna predstavitev letnega poročila ECB o opravljanju nadzorniških nalog Evropskemu parlamentu in Euroskupini, ob navzočnosti predstavnikov sodelujočih držav članic, katerih valuta ni euro; |
| --- | --- |

—

javna predstavitev letnega poročila ECB o opravljanju nadzorniških nalog Evropskemu parlamentu in Euroskupini, ob navzočnosti predstavnikov sodelujočih držav članic, katerih valuta ni euro;

| — | na zahtevo Euroskupine sodelovanje na zaslišanjih Euroskupine o izvajanju nadzorniških nalog ECB, ob navzočnosti predstavnikov sodelujočih držav članic, katerih valuta ni euro; |
| --- | --- |

—

na zahtevo Euroskupine sodelovanje na zaslišanjih Euroskupine o izvajanju nadzorniških nalog ECB, ob navzočnosti predstavnikov sodelujočih držav članic, katerih valuta ni euro;

| — | na zahtevo Evropskega parlamenta sodelovanje na zaslišanjih pristojnih odborov Evropskega parlamenta o izvajanju nadzorniških nalog ECB ter na zahtevo izvedba zaupnih ustnih razprav za zaprtimi vrati s predsednikom in podpredsedniki pristojnega odbora Evropskega parlamenta v zvezi z nadzorniškimi nalogami ECB, če so take razprave nujne za izvajanje pooblastil Evropskega parlamenta v skladu s Pogodbo o delovanju Evropske unije; |
| --- | --- |

—

na zahtevo Evropskega parlamenta sodelovanje na zaslišanjih pristojnih odborov Evropskega parlamenta o izvajanju nadzorniških nalog ECB ter na zahtevo izvedba zaupnih ustnih razprav za zaprtimi vrati s predsednikom in podpredsedniki pristojnega odbora Evropskega parlamenta v zvezi z nadzorniškimi nalogami ECB, če so take razprave nujne za izvajanje pooblastil Evropskega parlamenta v skladu s Pogodbo o delovanju Evropske unije;

| — | na povabilo nacionalnega parlamenta sodelujoče države članice sodelovanje v izmenjavi mnenj v zvezi z nadzorom kreditnih institucij v tej državi članici, skupaj s predstavnikom pristojnega nacionalnega organa. |
| --- | --- |

—

na povabilo nacionalnega parlamenta sodelujoče države članice sodelovanje v izmenjavi mnenj v zvezi z nadzorom kreditnih institucij v tej državi članici, skupaj s predstavnikom pristojnega nacionalnega organa.

Poleg tega zaposleni, ki sodelujejo pri izvajanju nalog, ki so bile z uredbo o EMN prenesene na ECB, poročajo predsedniku Nadzornega odbora v skladu s pogoji, ki jih določita Svet ECB in Izvršilni odbor ECB.

Predsednik Nadzornega odbora opravlja svoje naloge v tesnem sodelovanju s podpredsednikom.

3.   Usposobljenost, izkušnje in veščine

Prijavljene osebe morajo izpolnjevati naslednja merila (ki morajo biti izpolnjena na zadnji dan roka za prijavo):

| — | državljanstvo države članice Evropske unije in vse državljanske pravice; |
| --- | --- |

—

državljanstvo države članice Evropske unije in vse državljanske pravice;

| — | ugled in izkušnje s področja bančnih in finančnih zadev, kar vključuje precejšnje poklicne izkušnje na področju finančnega nadzora ali makrobonitetnega nadzora ali na obeh področjih; |
| --- | --- |

—

ugled in izkušnje s področja bančnih in finančnih zadev, kar vključuje precejšnje poklicne izkušnje na področju finančnega nadzora ali makrobonitetnega nadzora ali na obeh področjih;

| — | obsežne izkušnje pri vodenju in razvijanju vodstvene skupine skupaj z jasno izkazanimi dosežki na strateški in operativni ravni; |
| --- | --- |

—

obsežne izkušnje pri vodenju in razvijanju vodstvene skupine skupaj z jasno izkazanimi dosežki na strateški in operativni ravni;

| — | precejšnje izkušnje na vodstvenih položajih, na katerih so uspešno vodili in upravljali skupine visoko usposobljenih zaposlenih, po možnosti večjezične in večkulturne skupine; |
| --- | --- |

—

precejšnje izkušnje na vodstvenih položajih, na katerih so uspešno vodili in upravljali skupine visoko usposobljenih zaposlenih, po možnosti večjezične in večkulturne skupine;

| — | visoka raven znanja angleščine; |
| --- | --- |

—

visoka raven znanja angleščine;

| — | ne smejo biti člani Sveta ECB. |
| --- | --- |

—

ne smejo biti člani Sveta ECB.

Zaželeno je, da prijavljene osebe izpolnjujejo tudi naslednja merila:

| — | temeljito poznavanje institucij EU in postopkov odločanja v EU ter drugih evropskih in mednarodnih postopkov, ki so pomembni za dejavnosti ECB; |
| --- | --- |

—

temeljito poznavanje institucij EU in postopkov odločanja v EU ter drugih evropskih in mednarodnih postopkov, ki so pomembni za dejavnosti ECB;

| — | temeljito poznavanje nalog in delovanja ECB; |
| --- | --- |

—

temeljito poznavanje nalog in delovanja ECB;

| — | izkušnje pri predsedovanju odborom ali skupinam na visoki ravni, po možnosti v mednarodnem okolju; |
| --- | --- |

—

izkušnje pri predsedovanju odborom ali skupinam na visoki ravni, po možnosti v mednarodnem okolju;

| — | odlične komunikacijske, medosebne, prepričevalne in pogajalske sposobnosti z zmožnostjo ustvarjanja na zaupanju temelječih delovnih odnosov z relevantnimi deležniki v EU in zunaj nje; |
| --- | --- |

—

odlične komunikacijske, medosebne, prepričevalne in pogajalske sposobnosti z zmožnostjo ustvarjanja na zaupanju temelječih delovnih odnosov z relevantnimi deležniki v EU in zunaj nje;

| — | srednja raven znanja vsaj še enega uradnega jezika EU. |
| --- | --- |

—

srednja raven znanja vsaj še enega uradnega jezika EU.

4.   Pogoji za zaposlitev

Pogoje za zaposlitev predsednika Nadzornega odbora, zlasti njegovo plačo, pokojnino in druge prejemke socialne varnosti, določi Svet ECB.

Mandat traja pet let in ne more biti podaljšan.

Kraj zaposlitve bo Frankfurt na Majni (Nemčija), kjer ima ECB sedež.

5.   Neodvisnost in etični standardi

Predsednik Nadzornega odbora mora ravnati neodvisno in objektivno v interesu EU kot celote ter ne sme niti zahtevati niti sprejemati navodil institucij ali organov EU, katere koli vlade države članice ali katerega koli drugega javnega ali zasebnega organa.

Ko je predsednik imenovan, svojo funkcijo opravlja za polni delovni čas in ne sme imeti drugih funkcij v pristojnih nacionalnih organih.

Od predsednika se pričakuje, da izpolnjuje visoke etične standarde, skladno z njegovo odgovornostjo, da varuje integriteto in ugled ECB in EMN. Predvsem bodo zanj veljale zahteve glede varovanja poslovne skrivnosti in omejitve za obdobje po koncu mandata (obdobje ohlajanja), tako da bo mogoče v skladu s Kodeksom ravnanja za visoke uradnike ECB vnaprej oceniti in preprečiti morebitno nasprotje interesov in pojav vrtljivih vrat zaradi zaposlitve v obdobju dveh let po izteku mandata.

6.   Izbor in imenovanje

Postopek izbora in imenovanja predsednika se bo opravil v skladu z zahtevami, ki so določene v uredbi o EMN, ter zgoraj navedeno ureditvijo odgovornosti v razmerju z Evropskim parlamentom in Svetom EU. Postopek bo sestavljen iz naslednjih faz:

1)   Predizbor

Svet ECB bo imenoval predizbirno komisijo, ki bo ocenila prijave glede na merila, določena v tem razpisu prostega delovnega mesta. Predizbirna komisija bo na podlagi ocene prijav opravila pogovore z najprimernejšimi kandidati in ti se bodo udeležili ocenjevanja vodstvenih kompetenc, ki ga bo izvedel zunanji ponudnik. Ocenjevanje in pogovori se bodo predvidoma opravili v tednih, ki se začneta v ponedeljek, 26. junija, in ponedeljek, 3. julija 2023.

Predizbirna komisija bo Svetu ECB v proučitev predložila ožji seznam primernih kandidatov in ocenjevalno poročilo.

2)   Obvestitev Evropskega parlamenta in Sveta EU

ECB bo obvestila pristojni odbor Evropskega parlamenta in Svet EU o sestavi seznama prijavljenih oseb (število prijav, kombinacija strokovnega znanja in veščin, uravnotežena zastopanost spolov in nacionalnosti itd.) in jima predložila ožji seznam kandidatov, ki ga je odobril Svet ECB. Ožji seznam bo prejel tudi Nadzorni odbor.

3)   Predlog Sveta ECB in odobritev Evropskega parlamenta

Svet ECB bo po predstavitvi stališča Nadzornega odbora Evropskemu parlamentu v odobritev predložil predlog za imenovanje predsednika Nadzornega odbora, izbranega z ožjega seznama, ki ga je pripravila predizbirna komisija, skupaj s pisno utemeljitvijo predloga.

4)   Imenovanje s strani Sveta EU

Potem ko bo Evropski parlament odobril predlog Sveta ECB, bo Svet EU sprejel izvedbeni sklep o imenovanju predsednika. Svet EU bo ta sklep sprejel s kvalificirano večino, pri čemer se ne upoštevajo glasovi članov, ki niso iz sodelujočih držav članic.

7.   Postopek prijave

Osebe, ki se prijavljajo, morajo prijavo skupaj z življenjepisom poslati s priporočeno pošto ali zasebno kurirsko službo najpozneje 23. junija 2023 (datum poštnega žiga za priporočeno pošto ali zasebno kurirsko službo) na naslednji naslov:

European Central Bank, President’s office, Sonnemannstraße 20, 60314 Frankfurt, Germany.

Zaradi možnosti zamude pri dostavi pošte je treba prijave in življenjepise, ki se pošljejo s priporočeno pošto ali zasebno kurirsko službo, do 23. junija 2023 poslati tudi v elektronski obliki na naslov SBSelection@ecb.europa.eu.

ECB si pridržuje pravico, da podaljša rok za prijavo na to prosto delovno mesto, za kar zadostuje objava novega roka.

8.   Izjava o varstvu osebnih podatkov

ECB bo vse osebne informacije o prijavljenih osebah obdelovala v skladu z zakonodajo EU o varstvu podatkov (2). Upravljavec obdelave osebnih podatkov v zvezi z izbirnim postopkom na podlagi tega razpisa prostega delovnega mesta je ECB. Obdelava je zaupana generalnemu direktorju generalnega direktorata Kadrovska služba v ECB. Namen obdelave podatkov je organizirati izbor in imenovanje predsednika Nadzornega odbora. Vsi osebni podatki se bodo obdelovali izključno v ta namen. Prejemniki osebnih podatkov prijavljenih oseb bodo člani predizbirne komisije, člani Sveta ECB in člani Nadzornega odbora. Osebni podatki kandidatov, uvrščenih na ožji seznam, se bodo posredovali pristojnemu odboru Evropskega parlamenta in Svetu EU. Poleg tega bo ECB potrebne osebne podatke prenesla družbi Deloitte Consulting GmbH, München, Nemčija, ki bo izvedla ločeno ocenjevanje ustreznih vodstvenih kompetenc ter ki se je zavezala spoštovati stroge standarde zaupnosti in varstva podatkov.

Več informacij o tem, kako ECB obdeluje osebne podatke za postopek zaposlovanja, je na voljo v izjavi o varstvu osebnih podatkov.

---

(1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

(2)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39) ter Sklep Evropske centralne banke (EU) 2020/655 z dne 5. maja 2020 o sprejetju izvedbenih pravil v zvezi z varstvom podatkov v Evropski centralni banki in razveljavitvi Sklepa ECB/2007/1 (ECB/2020/28) (UL L 152, 15.5.2020, str. 13).

---